2. 12. 92 De Europæiske Fællesskabers Tidende Nr. L 351/31 RÅDETS BESLUTNING af 23. november 1992 om bemyndigelse af Forbundsrepublikken Tyskland til at anvende en foranstalt- ning, der fraviger artikel 2, nr. 1, sammenholdt med artikel 13, afsnit B, litra d), nr. 1 og 2, i sjette direktiv 77/388/EØF om harmonisering af medlemsstaternes lovgivning om omsætningsafgifter (92/543/EØF) RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning. til Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — det fælles merværdi- afgiftssystem : ensartet beregningsgrundlag ('), særlig artikel 27, under henvisning til forslag fra Kommissionen, og ud fra følgende betragtninger : Attende direktiv 89/465/EØF (?) ophæver med virkning fra 1. januar 1991 visse midlertidige undtagelser i henhold til artikel 28, stk. 3, litra b), i direktiv 77/388/EØF sammenholdt med punkt 13 i bilag F hertil, som tillod medlemsstaterne fortsat at fritage forvaltning af kreditter og kreditgarantier, der foretages af andre personer eller organer end dem, der har ydet kreditterne ; i henhold til artikel 27, stk. 1, i direktiv 77/388/EØF kan Rådet med enstemmighed på forslag af Kommissionen give en medlemsstat tilladelse til at indføre særlige foran- staltninger, der fraviger bestemmelserne i nævnte direktiv, for at forenkle afgiftsopkrævningen eller for at undgå visse former for svig eller unddragelse ; Forbundsrepublikken Tysklands regering har ved skri- velse, som Kommissionen modtog den 19. december 1990, anmodet om tilladelse til at bibeholde afgiftsfrita- gelsen for forvaltning af kreditter og kreditgarantier, der foretages af andre personer eller organer end dem, der har ydet kreditterne ; denne foranstaltning indebærer en undtagelse fra bestemmelserne i artikel 2, stk. 1, sammen- holdt med artikel 13, afsnit B, litra d), nr. I og 2, i direktiv  77/388/EØF, i henhold til hvilke sådanne tjenesteydelser, der udføres inden for et lands område af en skattepligtig person, der handler som sådan, er underlagt merværdiaf- gift ; de øvrige medlemsstater blev underrettet om den tyske anmodning den 18. januar 1991 ; (') EFT nr. L 145 af 13. 6. 1977, s. 1. Direktivet er senest ændret ved direktiv 91/680/EØF (EFT nr. L 376 af 31. 12. 1991, s. 1). (?) EFT nr. L 226 af 3. 8. 1989, s. 21. beskatningen af sådanne beløb vil give anledning til bety- delige tekniske vanskeligheder i Forbundsrepublikken Tyskland, hvad angår de berørte virksomheders opgørelse af den momspligtige omsætning og den dertil hørende indgående moms, samt hvad angår skattemyndighedernes kontrol ; den ønskede undtagelse kan derfor indrømmes på visse betingelser ; undtagelsen skal være midlertidig for at give mulighed for at vurdere, hvilke virkninger bemyndigelsen vil have efter en vis periode ; inden udløbet af denne periode skal Forbundsrepublikken Tyskland søge at overvinde de prak- tiske vanskeligheder, der ligger til grund for undtagelses- foranstaltningen ; denne undtagelse vil kun få en ubetydelig indvirkning på de af Fællesskabets egne indtægter, der hidrører fra merværdiafgiften — VEDTAGET FØLGENDE BESLUTNING : Artikel 1 Som fravigelse fra artikel 2, nr. 1, sammenholdt med artikel 13, afsnit B, litra d), nr. 1 og 2, i direktiv 77/388/ EØF bemyndiges Forbundsrepublikken Tyskland til indtil den 31. december 1995 at indrømme momsfritagelse for visse ydelser i forbindelse med forvaltning af kreditter og kreditgarantier, der varetages af andre personer eller organer end dem, der har ydet kreditterne. Artikel 2 Denne beslutning er rettet til Forbundsrepublikken Tyskland. Udfærdiget i Bruxelles, den 23. november 1992. På Rådets vegne N. LAMONT Formand